stanford-oval/wikipedia huggingface dataset:
מוחמד רזא נקדי
ביוגרפיה > עמדותיו

בראיון ששודר בערוץ הטלוויזיה אל-מנאר ב-28 במאי 2012, דחה נקדי את האפשרות של תקיפה ישראלית באיראן, וקבע כי "ישראל קטנה מכדי לבצע (תקיפה). ההצהרות הישראליות משמשות רק כדי לשעשע את העריצים המבועתים, האומרים: "אנחנו כאן". אם ישראל תבצע אפילו את הטעות הקטנה ביותר או את מעשה הטיפשות הקטן ביותר, זו תהיה הטעות המטופשת האחרונה בחייה מבצע יהיה המעשה המטופש האחרון בהיסטוריה של ישראל. ישראל אינה מסוגלת לפגוע באיראן."
בראיון נוסף ששודר בערוץ אל-מנאר ב-16 בספטמבר 2012, הצהיר נקדי שאם ישראל תתקוף את איראן "כל האפשרויות יהיו פתוחות לעם האיראני. שחרור ירושלים היה בראשם של האיראנים שנים רבות, והם רק מחכים לרגע הנכון, אני אומר לציונים שכל התקפה על איראן לא תסתיים בשום דבר פחות משחרור ירושלים". נקדי במהלך נאומו בפני פקידי באסיג' בפרובינציות איראן גם איים על ישראל והכריזו כי מתקפה ישראלית על כוחות חזבאללה שהובילה להרג של פקיד משמר מהפכן איראני בקוניטרה שבסוריה "תיענה בשחרור פלסטין".
לאחר שהמנהיג העליון של איראן האייתוללה עלי ח'אמנאי אסר על ייבוא חיסונים בריטיים וארצות הברית נגד מחלת נגיף קורונה 2019 בינואר 2021, הגנרל נקדי העיר כי האייתוללה "לא ממליץ על הזרקת חיסון זר כלשהו", מכיוון שהחומר הגנטי (mRNA) מורה לתאים לייצר חלבונים.
הערות שוליים

↑  نگاهي به كارنامه و سوابق اجرايي رئيس سازمان بسيج مستضعفين (בפרסית), Fars News Agency, 7 באוקטובר 2009, אורכב מ-המקור ב-4 במרץ 2016, נבדק ב-1 בדצמבר 2016 {{citation}}:  (עזרה)
1 2  "The Commander of the Basij". The Majalla. 11 ביוני 2010. אורכב מ-המקור ב-29 ביוני 2013. נבדק ב-29 ביוני 2013. {{cite journal}}:  (עזרה)
↑  Shahidi, Hossein (2007). Journalism in Iran: from mission to profession. p. 88.
1 2  Iran Military Moves Could Provide Greater Muscle Against Critics, RFERL 8 October 2009 Golnaz Esfandiari
↑  Selected events in the Middle East and North Africa from January to June 1999, Annual report updates, AI Index: POL 10/05/99
↑  Saeed Kamali Dehghan (14 בפברואר 2011). "Iran protests see reinvigorated activists take to the streets in thousands". The Guardian. נבדק ב-14 בפברואר 2011. {{cite news}}:  (עזרה)
↑  Thousands demonstrate in Iran despite ban, Jay Deshmukh (AFP) 14 February 2011
↑  Departments of the Treasury and State Announce Designations for Human Rights Abuses in Iran, state.gov, 23 February 2011
↑  "U.S. Hits Iranian Officials With Sanctions Over Rights Abuses".
↑  Iranian Basij Commander General Mohammad Reza Naqdi: If Israel Attacks Iran, It Will Be the "Last Stupid Act in Its History", MEMRITV, Clip No. 3458 (transcript), 28 May 2012.
↑  Iranian Basij Commander General Mohammad Reza Naqdi: An Israeli Attack on Iran Will Culminate in the Liberation of Jerusalem, MEMRI, Clip No. 3581 (transcript), 16 September 2012.
↑  "Naqdi threatens Israel". MehrNews. אורכב מ-המקור ב-26 בינואר 2015. נבדק ב-27 בינואר 2015. {{cite web}}:  (עזרה)
↑  "Iran's top leader bans corona vaccines from US, Britain". The Times of India. 8 בינואר 2021. נבדק ב-6 בנובמבר 2021. {{cite web}}:  (עזרה)
ביבליותרפיה

ביבליותרפיה (באנגלית: Bibliotherapy) היא שיטת טיפול נפשי, המבוססת על פסיכותרפיה, מהתחום טיפול באמנויות. שיטה זו עושה שימוש בתהליכי קריאה וכתיבה, ובאמנות המילה הכתובה. מבחינה היסטורית, בתחילת המאה ה-20 טבע את המונח הכומר סמואל קרות'רס (Samuel Crothers), במאמר שבו טען כי קריאת ספרים צריכה להיות כלי משלים לטיפול, זאת לצד או במקביל לטיפול שהוא פסיכולוגי.
בדומה לגישות טיפול אחרות באמנויות, משמשת הביבליותרפיה ככלי המאפשר לעקוף מחסומים רציונליים, ובכך לאפשר להגיע ביתר קלות ללא-מודע של האדם.
השימוש בביבליותרפיה ככלי להתערבות טיפולית, נעשה דרך הנראטיב שבטקסט והאמצעים האמנותיים הבאים לידי ביטוי בטקסטים. הטקסטים יכולים להופיע בטיפול בצורות מגוונות, למשל דרך טקסט ספרותי, שירה, קטע וידאו, מחזה, סרט קולנוע, ואף חפץ דומם. אך עיקרון הכלת הנראטיב, תקף בכולם. באופן דומה, נעשה שימוש גם בקולאז'ים ובקלפים טיפוליים.
הנחת היסוד של הביבליותרפיה היא, שעולם היצירה הטקסטואלי משקף את עולם המושגים, הדימויים והחוויות של האדם בצורה אוניברסלית. ולכן, הוא עשוי לאפשר לעורר בכל אחת ואחד את עולמו הפנימי. בחדר הטיפול נמצא, חוץ מאשר המטפל והמטופל, גם טקסט - "קול שלישי" - המובא מבחוץ או נכתב במהלך הטיפול, וסביבו נעשית העבודה הטיפולית, הדומה במהותה לתהליך בשאר מקצועות הטיפול באמצעות הבעה ויצירה.
היסטוריה

הביבליותרפיה המודרנית, הניזונה מתורות אישיות ושיטות טיפול נפשי הרווחות כיום, החלה להופיע במחצית השנייה של המאה ה-20. פרסומים בודדים בנושא הופיעו כבר בשנות ה-60, והם מוכרים בשם "הוראה טיפולית" - שיטה שפותחה ליישום עקרונות פסיכו-היגייניים והוראת תכנים ספרותיים, שנועדה בתחילת דרכה לבית הספר היסודי.
בעשור הראשון של המאה ה-21 גברה הפופולריות של הביבליותרפיה, והדבר התבטא גם בכמות הפרסומים בנושא זה.
מטרות הטיפול

דבורה קובובי מגדירה את הביבליותרפיה כ"תהליך של התייחסות גומלין דינמית בין אישיות הקורא לספרות כשדה פסיכולוגי, שמאפשר לקורא להשתמש בו לאבחון עצמי, הסתגלות וגדילה אישית".
רחל צורן מדגישה שהביבליותרפיה מהווה דיאלוג עם טקסט ספרותי, בשפתו, בתוך הקשר טיפולי. הטקסט הוא שותף "שווה ערך" בדיאלוג הביבליותרפי ומהווה ערוץ מרכזי בטיפול.
מטרות אפשריות של הביבליותרפיה:
קירוב האדם לרגשות ולרבדים חבויים בנפשו ופיתוח היכולת להקשיב להם, לקבלם ולהבינם. מתן קול לנימים עדינים יותר של הנפש, שנותרים, ללא סיוע הטקסט והטיפול, חבויים ומודחקים.
הכרה בחשיבות הסיפור הייחודי והאותנטי של כל אדם ומציאת המשמעות האישית בתוך סיפור החיים ובאופן ביטויו.
הגמשת דפוסי התנהגות.
עזרה בפתרון קונפליקטים ובהתמודדות עם קשיים.
הביבליותרפיה מוצעת הן כאמצעי לטיפוח בריאות הנפש ולהתמודדות עם בעיות קיומיות ומשברים התפתחותיים באוכלוסייה הכללית, והן כאמצעי טיפולי לגבי ילדים ומבוגרים במסגרות טיפוליות שונות. היא מופעלת הן בטיפול יחידני והן בטיפול קבוצתי, על ידי ביבליותרפיסטים מוסמכים, אך לעיתים משתמשים בכלים ביבליותרפיים גם אנשי טיפול אחרים כמו פסיכולוגים, יועצים חינוכיים, פסיכיאטרים ועוד.
כיום ניתן ללמוד לתואר שני בתחום במסגרת תואר שני בטיפול בהבעה ויצירה. סטודנטים בתואר השני לומדים טיפול באומנויות וכן מתמחים בתחום הביבליותרפיה, לרבות הכשרה מעשית.
אופן הטיפול

במהלך הטיפול הביבליותרפי מועלות אפשרויות מגוונות ויצירתיות לגבי אופן התמודדות יעיל יותר עם מכשולים וקשיים שנראים למטופל חסרי מוצא, ועם בעיות רגשיות שונות. זאת באמצעות קריאת טקסטים, כתיבה או כל שילוב בין השניים. הדיאלוג הביבליותרפי עוסק במרכיבים השונים של הטקסט כגון שפה, עלילה, ז'אנר, מטאפורות, דימויים ועוד.
דבורה קובובי מציינת שלושה שלבים לתהליך הביבליותרפי בקריאת טקסטים:
שלב ההזדהות - פעילות נפשית בלתי מודעת, ספונטנית, שמתרחשת אצל האדם למקרא היצירה הספרותית. המטפל מסייע לתהליך באמצעות שאלות, הערות והצעות שנועדו לעזור לאדם להבין ולנסח בשפתו את התפיסות, הרגשות והתהליכים הנפשיים החבויים ביצירה.
שלב ההדהוד - האדם מוזמן על ידי המטפל להחיל את התובנות על ניסיונו האישי. שלב זה הוא התורם העיקרי לשיפור ההתקשרות הפנימית ולתובנה עצמית. הוא מסתמך על השלב הקודם.
שלב הניתוק - נועד לנטרל השפעה אפשרית בלתי רצויה של היצירה (לדוגמה: הכללה של אמת חלקית). חשיבותו של שלב זה משתנה לפי אוכלוסיית המטופלים, היצירה והתפתחות השיחה בשלבים הקודמים.
עם זאת, לא כל טיפול ביבליותרפי מושתת על שלבים אלה. רחל צורן טוענת כי הטקסט בפני עצמו מספק את ערוצי ההתקשרות אליו וממנו חזרה למציאות, ולכן לא הכרחי לקשר בין הסיפור או השיר לבין הניסיון האישי של המטופל. הדיאלוג הביבליותרפי יכול להיעשות בתוך ההקשר של הטקסט הספרותי, שמאפשר לקורא התקה לצד מימוש של רגשות בתוך תבנית מארגנת שמקנה ביטחון. כך, בדיאלוג טיפולי, יכול הטקסט "לצייד" את הקורא בתובנות ובחוויות שיסייעו לו להתמודד במציאות הקונקרטית של חייו.
ביבליותרפיה במערכת החינוך בישראל

במסגרות חינוכיות בהן קיים טיפול ביבליותרפי, הוא מתרחש במסגרת יחידנית או קבוצתית, במקום קבוע ובשעה קבועה בתדירות של פעם בשבוע, באורך של 45–50 דקות (במפגש קבוצתי משך זמן ארוך יותר), תוך שמירה על רצף המפגשים. לא תמיד הפעילות בחדר הטיפול מושתתת על קריאה וכתיבה בלבד, והיא יכולה לכלול גם פעילות לא-מילולית, כמו ציור, משחק, קלפים השלכתיים, מוזיקה ועוד. ניתנת התייחסות לאוכלוסיות, גילאים, צרכים וקשיים שונים (כגון בדידות, דיכאון, קושי בקבלת החלטות, בעיות משפחתיות, קשיים בביטוי עצמי, קונפליקטים על רקע התפתחותי ועוד).
בטיפול ביבליותרפי לא נדרש כישרון מיוחד לכתיבה או נטייה ספרותית, ולכן ניתן לשתף גם מטופלים עם קשיים בתחום המילולי; בטיפול ניתן לדובב חלקים שותקים בנפשם של המטופלים, לתת להם מילים, ולאפשר למטופלים להיות איתם במגע. להורים יש תפקיד חשוב בטיפול, הן בדיווח ותיאום בין המטפל לצוות בית הספר, והן בהתייעצות משותפת של המטפל וההורים אחת לחודש להדרכת הורים, בירור השפעות הטיפול והתאמתו מחדש אם יש צורך.
לקריאה נוספת

לנדא שרון (2024), לרצף את קו השבר במילים - ביבליותרפיה בעקבות אירועי 7 באוקטובר. טיפול באמנויות: מחקר ויצירה במעשה הטיפולי, 13(1), 1666-1657. https://www.calameo.com/read/0076515879e77ef812838
לנדא שרון (2023), הקשר הטיפולי כ"הורמון גדילה": טיפול בהבעה ויצירה בילד הורי. בין המילים,(22), 55-41. (טיפול בביבליותרפיה, חקר מקרה)https://www.smkb.ac.il/media/mf0dtncl/beyn-hamilim_22-sharon.pdf
נייגר דן (2020), אני מרגיש – מוחי כותב: כתיבה אקספרסיבית ככלי לריפוי הנפש, מתוך: פסיכולוגיה עברית [https://www.hebpsy.net/articles.asp?id=4073].
ליאור גרנות (2020), כיצד מרפאת הביבליותרפיה? כתיבה, ילדוּת, שיר, הוצאת פרדס והוצאת אוניברסיטת בר-אילן (קישור למידע נוסף על הספר וקריאת פרקים מתוכו)
רחל צורן (2009), חותם האותיות, הוצאת כרמל (קישור לפרקים מהספר, באתר פסיכולוגיה עברית)
רחל צורן (2009), הקול השלישי, הוצאת כרמל. (הספר בקטלוג ULI)
מרגוט סנדרלנד (2004), ביבליותרפיה ככלי טיפולי בעבודה עם ילדים, הוצאת אח (הספר בקטלוג ULI)
לאה ברץ ואפרת קס (2007), מדף הספרים - אויב או ידיד?, תל אביב: תירוש.
שי רודין ואביבה רון (2018). "צריך להכניס אותו לעונש: ילדי גן מגדירים אלימות בעקבות שיח ביבליותרפי חינוכי על אודות ספרי ילדים" . זמן חינוך, גיליון מס' 4, עמ' 45–84.
אורית אבן שושן-רשף, משחק הממלכות, כלי טיפולי בביבליותרפיה אותנטית, הוצאת רסלינג, 2021
אדיר כהן, סיפור הנפש ביבליותרפיה הלכה למעשה, הוצאת אח, 1990.
דבורה קובובי, ספרותרפיה: ספרות, חינוך ובריאות הנפש, ירושלים, הוצאת מאגנס, 1992.
דבורה קובובי, ספרותרפיה: הוראה טיפולית במבחן השנים, ירושלים, הוצאת מאגנס, 2008.
הערות שוליים

↑  Paula J. Schwanenflugel, Ph.D., and Nancy Flanagan Knapp, Ph.D, Bibliotherapy: Using Books to Help and Heal, Psychology Today, ‏2019
↑  דבורה קובובי (1976), "הוראה טיפולית". ירושלים: מאגנס
↑  כתבה על הקמת מרכז לטיפול בביבליותרפיה, ‏2014
↑  שאלות נפוצות על תואר שני בטיפול באמנות, באתר יה"ת האגודה לטיפול באמצעות אמנויות
↑  מרגוט סנדרלנד (2004), "ביבליותרפיה ככלי טיפולי בעבודה עם ילדים", הוצאת אח
↑   עמליה רוזנבלום, למה כדאי לכם לסגור את המחשב ולפתוח ספר, באתר הארץ, 21 באפריל 2020
↑  דבורה קובובי (2008). "ספרותרפיה הוראה טיפולית במבחן השנים". ירושלים: מאגנס
↑  טיפול באמצעות אמנויות במערכת החינוך, באתר המינהל הפדגוגי במשרד החינוך, חינוך מיוחד
↑  גורן אין תאריך
↑  ביסמוט 2013
| --- | --- |
בקרת זהויות :  NLI: 987007284765005171  BNE: XX525724  BnF: cb11948000m (data)  GND: 4112754-7  LCCN: sh85013878  NKC: ph114145
ויקטור איוואנוב

| --- | --- |

ויקטור פ. איוואנוב, מנהל השירות הפדרלי למלחמה בסמים של רוסיה
 לידה:  12 במאי 1950 (בן 74) נובגורוד, ברה"מ 
 מדינה:  רוסיה 
 השכלה:  האוניברסיטה לטלקומיוניקציה בסנט פטרבורג 
 פרסים והוקרה
 עיטור הכבוד של הפדרציה הרוסית  עיטור מסדר המולדת דרגה שלישית  עיטור ההצטיינות למען המולדת דרגה רביעית  העיטור על השירות למען המולדת דרגה שנייה  מדליה על ההצטיינות בקרב 
 
ויקטור פטרוביץ' איוואנוב (רוסית: Ви́ктор Петро́вич Ивано́в; נולד ב-12 במאי 1950) הוא מדינאי רוסי, היה מנהל הסוכנות הפדרלית הרוסית למלחמה בסמים מ-15 במאי 2008 עד אפריל 2016.
השכלה וקריירה

בשנת 1974 ויקטור איוואנוב סיים את המכון לתקשורת ע"ש הפרופסור בונץ'-ברוצ'ייביץ' בלנינגרד. לאחר מכן שירת בצבא הסובייטי, כמהנדס בחברת "וקטור" של משרד ההגנה הסובייטי בלנינגרד.
החל משנת 1977 הוא שירת בארגוני ביטחון המדינה, תחילה הקג"ב ואחר כך שירות הביטחון הפדרלי הרוסי. הוא שירת במחלקת המבצעים של הקג"ב בלנינגרד וטיפס עד לתפקיד סגן מנהל הפס"ב. בשנים 1987–1988, היה חלק מכוחות סיוע בעת הפלישה לרפובליקה הדמוקרטית של אפגניסטן.
בשנים 1994–1996 כיהן כמנהל מחלקת מינהל של עיריית סנקט פטרבורג (באותה תקופה ולדימיר פוטין היה סגן ראש העיר). בשנתיים שלאחר מכן (1996–1998) היה מנכ"ל חברת טֵלֶ-פלוס. בשנת 1998 חזר לשרת בשירותי הביטחון ומונה לראש המחלקה לביטחון פנים של פס"ב. בשנים 1999–2000 כיהן איוואנוב כראש המחלקה לביטחון כלכלי של פס"ב ולסגן מנהל השירות הביטחון הפדרלי.
בשנת 2000, כאשר ולדימיר פוטין נבחר לנשיא, ויקטור איוואנוב התמנה לאחד מסגני ראש סגל הקרמלין, בין מרץ 2004 למאי 2008 היה עוזרו של נשיא רוסיה.
בנוסף לתפקידיו בשרותי הביטחון, הוא מילא מספר תפקידים בתחום הכלכלי. בתקופת 2002–2005 הוא היה יושב ראש תשלובת "אנטיי-אלמז" שעוסקת בייצור ציוד ביטחוני מתקדם. משנת 2004 הוא יושב ראש של אארופלוט.
ב-15 במאי 2008, הנשיא דמיטרי מדבדב ערך סבב מינויים בגופי הביטחון והאכיפה והחליט למנות את ויקטור איוואנוב לראש פסק"ן, השירות הפדרלי ללוחמה בסמים. באפריל 2016 הארגון פורק כחלק משינויים בגופי אכיפת החוק שיזם הנשיא ולדימיר פוטין והוא פוטר.
במהלך השירות הוענקו לו עיטור ההצטיינות למען המולדת (מדרגה השנייה והרביעית) ועיטור הכבוד.
ראמי מח'לוף

| --- | --- |
אין תמונה חופשית
 לידה:  10 ביולי 1969 (בן 55) דמשק, סוריה 
 מדינה:  קפריסין, סוריה 
 
ראמי מח'לוף (בערבית: رامي مخلوف; נולד ב-10 ביולי 1969) הוא איש עסקים סורי אמיד ובן-דודו של נשיא סוריה לשעבר בשאר אל-אסד מצד אמו של הנשיא. תחת משטר אסד נחשב לאחד האנשים החזקים בסוריה ולפי פרשנים מומחים לסוריה, לא ניתן היה לבצע עסקים במדינה ללא הסכמתו או שותפותו. מח'לוף נחשב לאיש העשיר בסוריה, והונו הוערך בשנת 2011 ב-5 מיליארד דולר. החל משנת 2005 השתלט מח'לוף על הסיעה "אמאנה" של המפלגה הסורית הסוציאלית-לאומית. ב-2011 הוא הוקע כסמל השחיתות השלטונית, ובמהלך שנות מלחמת האזרחים בסוריה שפרצה באותה שנה, השתתפה המיליציה הפרטית של מח'לוף אל-בוסתאן בקרבות לצד הצבא הסורי. בסופו של דבר פרץ עימות בין אסד לבין מח'לוף. ב-10 באוקטובר 2019 השלטון הסורי הוציא את סיעת המפלגה הסורית הלאומית סוציאלית מחוץ לחוק, פיזר את המיליציה הפרטית של מח'לוף, וההתחיל להפקיע את עסקיו.
פעילות עסקית

מח'לוף הוא בעל השליטה בחברת התקשורת הסלולרית סיריאטל, אחת משתי המפעילות המורשות של תקשורת סלולרית בסוריה. לצד בעלותו בסיריאטל למח'לוף עסקי נדל"ן, בנקאות, אזורי סחר חופשי לאורך הגבול עם לבנון, חנויות דיוטי פרי וחנויות למוצרי יוקרה. על פי הערכה שהתפרסמה ב-Financial Times בשנת 2011 מח'לוף שולט בכ-60% מכלכלת סוריה באמצעות רשת מורכבת של קשרים עסקיים.
מח'לוף היה חלק מקבוצה קטנה של אנשים מקושרים לשלטון אשר השתלטו על השוק הפרטי שהחל להתפתח בסוריה בשנות ה-90. במקביל להכנותיו של הנשיא חאפז אל-אסד להכין את בנו לשלטון, החלה משפחת מח'לוף להשתלט על השוק הפרטי. אסד האמין כי ניתן לסמוך על נאמנותה של משפחת מח'לוף לשלטון, כך שתתמוך בבנו בשאר אל-אסד מיד לאחר מות אביו. כל זאת בניגוד למקורבים אחרים לשלטון, בהם סגן הנשיא לשעבר עבד אל-חלים ח'דאם, אשר קיימו קשרי עסקים הדוקים עם המיליארדר רפיק אל-חרירי, ראש ממשלת לבנון. בתקופה זו זכו ראמי ואחיו איהב לגישה חופשית להזדמנויות עסקיות בהן רישיון בלעדי לרשת חנויות דיוטי פרי אשר הזרימו חלק ניכר מסחורותיהן לתוך המדינה. עם עלייתו לשלטון של בשאר אל-אסד בשנת 2000, ראמי מח'לוף היה כבר איש עסקים בולט.
בשנת 2004 ניסה ראמי מח'לוף להשתלט על סוכנות מרצדס-בנץ בסוריה כאשר יזם חקיקה שתאסור על מרצדס יבוא של חלקי חילוף למדינה אלא אם כן מח'לוף יקבל את הסוכנות הבלעדית של מרצדס בסוריה. חברת מרצדס, אשר רצתה להמשיך ולהעניק את הסוכנות למשפחת סקנדר אשר החזיקה בה מאז שנות ה-60, הפסיקה את יבוא מכוניותיה למדינה עד לפתרון הסכסוך.
רשת עסקיו של מח'לוף, נכון לשנת 2013, סבוכה ורחבה. הוא מחזיק בשליטה בחברת החזקות חאם שלה עסקי תיירות, מסעדות, ועסקי נדל"ן. החברה אף שולטת בחברת תעופה פנימית בסוריה בשם Syrian Pearl Airlines, שהיא חברת התעופה הפרטית הראשונה בסוריה. למח'לוף בעלות במספר בנקים פרטיים בסוריה, חברות ביטוח וחברות לשירותים פיננסיים. מח'לוף אף פעיל בתחום תעשיית הנפט. למח'לוף קרקעות רבים באיי הבתולה של ארצות הברית, שעליהן התנהל סכסוך משפטי וכתוצאה ממנו הועברה הבעלות בהן לאחיו איהב. משפחת מח'לוף היא אף בעלת מונופול לייבוא מוצרי טבק לסוריה. בשנת 2008 הקפיא משרד האוצר האמריקני נכסים שהחזיק מח'לוף בארצות הברית והגביל את פעולותיו העסקיות.
למח'לוף יחסים קרובים עם בושרה אל-אסד, אחותו הבכורה של בשאר אל-אסד ואלמנתו של אסף שווכאת. מח'לוף אף שותף למאהר אל-אסד במספר עסקים בלבנון.
לקריאה נוספת

ד"ר גיל פיילר ודורון פסקין, האיש שמגלגל את המיליארדים של אסד, באתר כלכליסט, 13 באפריל 2009
הערות שוליים

↑  Rami Makhluf Designated for Benefiting from Syrian Corruption. U.S. Department of The Treasury, February 21, 2008
↑  COUNCIL IMPLEMENTING DECISION 2011/302/CFSP of 23 May 2011 implementing Decision 2011/273/CFSP concerning restrictive measures against Syria. Official Journal of the European Union, May 24, 2011. (No. 9 on the list)
↑  Who's who in Syria's leadership. BBC News, March 3, 2005
↑  ‘Day of Rage’ for Syrians Fails to Draw Protesters. New York Times, February 4, 2011
↑  Getting to know Syria's first family. CNN, July 18, 2012
↑  [The Syrian Observatory of Human Rights 2024 https://www.syriahr.com/en/164354/]
↑  Shmuel Bar, [Bashar’s Syria: The Regime and its Strategic Worldview]. The Interdisciplinary Center Herzliya, 2006
↑  Michael Peel, Assad's Family Picked up by the West's Radar. Financial Times, April 27, 2011
↑  Salwa Ismail: Changing Social Structure, Shifting Alliances and Authoritarianism in Syria. In: Fred H. Lawson (Hrsg.): Demystifying Syria London 2009, The London Middle East Institute at SOAS, ISBN 978-0-86356-654-7; p. 20
↑  Jeremy M. Sharp, Unrest in Syria and U.S. Sanctions Against the Asad Regime. Congressional Research Service, August 9, 2011
| --- | --- |
בקרת זהויות :  GND: 1156527589  VIAF: 7146152502737410800007   WorldCat (עם VIAF): 7146152502737410800007
מוחמד באקרי

| --- | --- |

 לידה:  1960 או 1961 טהרן, איראן
 מדינה:  איראן
 השתייכות:  משמרות המהפכה האסלאמית, הכוחות המזוינים של איראן 
 תקופת הפעילות:  מ-1979
 דרגה:  אלוף
 תפקידים בשירות
 המטה הכללי של הכוחות המזוינים של הרפובליקה האסלאמית של איראן
 פעולות ומבצעים
 מלחמת האזרחים בסוריה  מלחמת איראן–עיראק  מלחמת האזרחים בסוריה
 עיטורים
 מסדר נאסר  מסדר פאת' 
 
מוחמד באקרי הוא ראש המטה של הכוחות המזוינים של איראן, התפקיד הצבאי הבכיר ביותר הקיים באיראן. הוא מחזיק בדרגת מייג'ור גנרל בצבא האיראני.
קריירה צבאית

ב-1980 הצטרף למשמרות המהפכה. באקרי הוא מומחה למודיעין צבאי עוד מימי מלחמת איראן-עיראק,
מוחמד באקרי ומפקדים אחרים, כולל מוחמד עלי ג'עפרי, עלי פאדאווי וגולאם עלי רשיד, הם חברים בקבוצה שזוהתה על ידי המכון האמריקאי לארגונים (AEI) כרשת הפיקוד של משמרות המהפכה. על פי פרויקט האיומים הקריטיים של AEI, הקבוצה "חולשת על הדרגים הגבוהים של הצבא האיראני ושולטת בתכנון, מבצעים, מודיעין, פעולות לוחמה חשאיות ובלתי סדירות ובביטחון הפנים". הוא קודם מתפקידו הקודם כסגן הרמטכ"ל למודיעין ומבצעים במטכ"ל ב-28 ביוני 2016, במקום חסן פירוזבאדי.
באוקטובר 2017, הוא ביקר כוחות איראניים במחוז חלב בצפון סוריה.
בפברואר 2022, לפי "רויטרס", הודיע באקרי כי איראן תמשיך לקדם את תוכנית הטילים הבליסטיים שלה, הן "מבחינת כמות והן מבחינת איכות".
ב-21 באוקטובר 2022, הודעה לעיתונות של הבית הלבן קבעה כי חיילים איראנים נמצאים בקרים ומסייעים לרוסיה בשיגור התקפות מל"טים. באקרי היה המפקד שפיקח על שלוחות הצבא האיראני שסיפקו לרוסיה מל"טים.
ב-3 בדצמבר 2023 רמז ראש המטה הכללי של הכוחות המזוינים האירניים, מייג'ור גנרל מוחמד באקרי, במהלך פגישות בבגדד שאיראן עשויה להיות מעורבת ישירות בהסלמה זו עם ארצות הברית כדי לתמוך במאמץ לגרש את כוחות ארצות הברית.
באפריל בשנת 2024, לאחר התקיפה בקונסוליה האיראנית בדמשק אשר בוצעה על ידי חיל האוויר הישראלי באחד באפריל וחיסול מוחמד רזא זאהדי. באקרי יצא באיומים נגד ישראל, ואמר "נקבע את התזמון התקיפה על ישראל".
חיים אישיים

הוא בעל תואר Ph.D. בגאוגרפיה פוליטית ולפי הדיווחים מלמד באוניברסיטה העליונה להגנה לאומית של איראן.
אחיו הבכור, חסן באקרי, היה מפקד במלחמת איראן-עיראק.
סנקציות

ב-8 באפריל 2019, ארצות הברית הגדירה את משמרות המהפכה של איראן כארגון טרור זר. ראש הממשלה בנימין נתניהו מישראל הודה מיד לטראמפ בטוויטר. "אנחנו מחשיבים את חיילי ארצות הברית במערב אסיה כטרוריסטים ואם הם יעשו דבר ארור, נתעמת איתם במרץ", אמר מוחמד באקרי.
אושר על ידי ממשלת בריטניה בשנת 2022 ביחס למלחמת רוסיה-אוקראינה.
בספטמבר 2022, בעקבות דיכוי חריף של מפגינים במהלך הפגנות מחסה אמיני, הוטלה סנקציה על מוחמד באקרי על ידי ארצות הברית וקנדה.
ראו גם

המעורבות האיראנית במלחמת האזרחים בסוריה
הסכסוך האיראני-סעודי
הערות שוליים

↑  "If ISIS attacks Baghdad, Iran will intervene militarily, says Iranian general". IranGeo. 3 בדצמבר 2016. אורכב מ-המקור ב-6 בינואר 2017. נבדק ב-12 באפריל 2016. {{cite web}}:  (עזרה).
↑  Nadimi, Farzin. "Who Is Iran's New Armed Forces Chief of Staff?". washingtoninstitute..
↑  A New Military Chief Rises in Iran, Stratfor, 8 ביולי 2016, נבדק ב-1 במרץ 2017 {{citation}}:  (עזרה).
↑  Fulton, Will. "IRGC Command Network: Formal Structures and Informal Influence" (PDF). AEI Critical Threats Project. אורכב מ-המקור (PDF) ב-27 באפריל 2016. נבדק ב-12 באפריל 2016. {{cite web}}:  (עזרה).
1 2 3  Who Is Iran's New Armed Forces Chief of Staff?, The Washington Institute for Near East Policy, 5 ביולי 2016, נבדק ב-1 במרץ 2017 {{citation}}:  (עזרה).
↑  Erdbrink, Thomas, Iran’s Supreme Leader Shakes Up Military Command New York Times, 28 June 2016..
↑  "Protests Put Spotlight on Iran's Vast and Shadowy Syria War". VOA News. 5 בינואר 2018. {{cite news}}:  (עזרה).
↑  "Iran commander says Tehran will continue advancing its missile program - Tasnim". Reuters (באנגלית). 2022-02-09. נבדק ב-2022-02-13..
↑  Madhani, Aamer; Miller, Zeke (21 באוקטובר 2022). "US: Iranian troops in Crimea backing Russian drone strikes". AP News. {{cite web}}:  (עזרה).
↑  "U.S. says Iranian troops "directly engaged" in Crimea, backing Russian drone strikes". CBS News. 20 באוקטובר 2022. {{cite news}}:  (עזרה).
↑  "Iran Update". 3 בדצמבר 2023. {{cite web}}:  (עזרה).
1 2  Wong and Schmitt, Edward and Eric (8 באפריל 2019). "Trump Designates Iran's Revolutionary Guards a Foreign Terrorist Group". The New York Times. {{cite news}}:  (עזרה).
↑  O'CONNOR, TOM (11 באפריל 2019). "IRAN SAYS IT WILL HELP REVOLUTIONARY GUARDS FIGHT 'TERRORIST' U.S. MILITARY; ALLIES OFFER THEIR SUPPORT". newsweek. {{cite web}}:  (עזרה).
↑  "CONSOLIDATED LIST OF FINANCIAL SANCTIONS TARGETS IN THE UK" (PDF). נבדק ב-16 באפריל 2023. {{cite web}}:  (עזרה).
באקרי עם קאסם סולימאני והאייתוללה עלי חמינאי ב-11 במרץ 2019
מוחמד מוח'בר

מוחמד מוּח'בֶּר דֶזפוּלי (בפרסית: محمد مخبر دزفولی; נולד ב-26 ביוני 1955) הוא פוליטיקאי איראני שכיהן כנשיאהּ בפועל של איראן מאז מותו של אבראהים ראיסי ב-20 במאי 2024 עד 28 ביולי 2024.
מאז 8 באוגוסט 2021 כיהן כסגן נשיא איראן, עד למינויו כנשיא הזמני. בעבר כיהן כראש יישום צו האימאם ח'ומייני (EIKO), וכן כיו"ר הדירקטוריון בבנק Sina (אנ') וכסגן מושל מחוז ח'וזסטן.
כיהן כממלא מקום נשיא איראן בפועל, לאחר שהנשיא אבראהים ראיסי נהרג בהתרסקות מסוק.
פרטים אישיים והשכלה

מוח'בר נולד בשנת 1955 בעיר דזפול שבמערב איראן. אביו, עבאס מוח'בר, היה איש דת.
מוח'בר הוא בעל שני תוארי דוקטור: תואר שני ודוקטורט במשפט בין-לאומי ותואר דוקטור בניהול.
ספריו

הוא כתב ארבעה ספרים:
ספר הכלכלנים המובילים בעולם – 2 כרכים, 2012 (בפרסית: کتاب اقتصاد دانان برتر جهان).
תירוצים לעונשים בחוק בית הדין הפלילי הבין-לאומי, 2013 (בפרסית: معاذیر معاف‌کننده مجازات‌ها در اساسنامهٔ دیوان بین‌المللی کیفری).
גישה לפיתוח כלכלי בשילוב צדק, 2014 (בפרסית: رهیافتی به توسعهٔ اقتصادی توأم با عدالت).
צמיחה כלכלית מהירה באיראן, 2015 (בפרסית: رشد اقتصادی شتابان در ایران).
סנקציות

ביולי 2010 כלל האיחוד האירופי את מוח'בר ברשימה של אנשים וגופים שעליהם הוא מטיל סנקציות, בגין מעורבות לכאורה בסוגיית "פעילות של טילים גרעיניים או בליסטיים", אך כעבור כשנתיים, הסנקציה הוסרה.
בשנת 2021 כללה ממשלת ארצות הברית את מוחמד מוח'בר ברשימת SDN‏ (Specially Designated Nationals And Blocked Persons List).
הערות שוליים

↑  סגנו של ראיסי יחליפו זמנית, בחירות חדשות - בתוך 50 ימים, באתר וואלה, 20 במאי 2024
↑  Ayatollah Raisi appoints Dr Mohammad Mokhber as 1st VP 15 דצמבר 2023
↑  "Ayatollah Raisi appoints Dr Mohammad Mokhber as 1st VP". נבדק: 15 דצמבר 2023
↑  "New chapter has opened in Iran-Turkmenistan ties: VP". 9 בינואר 2022. נבדק ב-15 דצמבר 2023. {{cite web}}:  (עזרה)
↑  Mohammad Mokhber snn.ir Retrieved 14 August 2020
↑  Mohamad Mokhber is going to Execution of Imam Khomeini's Order ictna.ir נבדק: 15 דצמבר 2023
↑  کتاب اقتصاد دانان برتر جهان (دوره دو جلدی), نشر چالش (בפרסית)
↑  معاذیر معاف کننده مجازات ها در اساسنامه دیوان بین المللی کیفری, فروشگاه کتاب دنیای اقتصاد, ‏c (בפרסית)
↑  کتاب رشد اقتصادی شتابان در ایران, نشر چالش (בפרסית)
↑  Special Report: Khamenei's conglomerate thrived as sanctions squeezed Iran -- Mohammad Mokhber reuters.com נבדק 15 דצמבר 2023
↑  Iran-related Designations and Designations Updates; Counter Terrorism Designation, Treasury US, he Office of Foreign Assets Control, ‏13 ינואר 2021
| --- | --- |
בקרת זהויות :  GND: 1330093194  VIAF: 9228171732622309080005   WorldCat (עם VIAF): 9228171732622309080005
חוה אלברשטיין בשירי נחום היימן

"חוה אלברשטיין בשירי נחום היימן" הוא המיני-אלבום הראשון של הזמרת הישראלית חוה אלברשטיין. את האלבום הוציאה ביולי 1965 לאור חברת התקליטים CBS ישראל. הוא כלל שלושה שירים שיצר נחום היימן, ואחד משל דוד אגמון וחיים אהוביה.